  Майя Бывальцева 7–11 южтолэзе Ижкарын 11-тӥез Цирк искусствоя калыккуспо фестиваль ортчоз. Та удысъя дуннеысь одӥгаз тужгес дано ужрадэ туэ 150 пала артистъёс вуозы, ивортэ Удмуртиысь лулчеберетъя но туризмъя министерстволэн пресс-службаез. Ижкарын улӥсьёс но куноос Италиысь, Китайысь, Уйпал Кореяысь, Португалиысь, Россиысь, Румынись, США-ысь, Украинаысь, Франциысь но мукет кунъёсысь цирк артистъёсын пуктэм тунсыко номеръёсты учкыны быгатозы. Фестивалез чебертоз иллюзиосъя «Шоу воды, огня и света» аттракцион, сое дасяз Россиысь дано артист Анатолий Сокол («Росгосцирк»). Ватсалом, возьматонъёсы билетъёсты вузын кутскемын ни.  Тодэ вайытом, 2017-тӥ арын дасэтӥез фестиваль 15 кунъёсысь 120-лэсь ятыр артистъёсты люказ. Учкисьёсты ас номеръёсынызы шумпоттӥзы пӧртэм аръёсы вормылэмъёс но финалэ потамъёс. Цирк искусствоя X Калыккуспо фестиваль Ижкарын Тегъёс: Лулчеберет Ижкар Цирк Удмуртия  